Yiwen n wass baba-s iruḥ ad yinig, maca uqbel yessuter seg yessi-s acu ara asent-id yawwi mi ara d-yuɣal, yal yiwet d acu i as-tecreḍ. Ʃeddan wussan yeḥder-d lweqt n tuɣalin, deg ubrid iɛedda-d seg yiwet n teẓgi yelḥeq-it-id yiḍ dɣa inuda anda ara yeṭṭes, yemlal-d yiwen yiɣrem yettfeǧǧiǧ, yekcem yufa lqut yečča armi yerwa dɣa yeṭṭes tasebḥit yekker-d, yeswa lqehwa, yeffeɣ-d ɣer tebḥirt, iwala ijeǧǧigen dɣa tusa-d di lbal-is yelli-s tucbiḥt i as-t-id-icerḍen.